Tarybos reglamentas (EB) Nr. 168/96
1996 m. sausio 29 d.
iš dalies keičiantis Reglamentą (EB) Nr. 519/94 dėl bendrų importo iš tam tikrų trečiųjų šalių taisyklių
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi 1994 m. gruodžio 22 d. Tarybos reglamentas (EB) Nr. 3285/94 dėl bendrų importo taisyklių ir Reglamento (EB) Nr. 518/94 panaikinimo [1], inter alia, taikomas produktams, nepažeidžiant jokio konkretaus su EAPB produktais susijusio susitarimo priemonių taikymo;
kadangi vis dėlto produktai, kuriems taikoma EAPB sutartis, nepatenka į 1994 m. kovo 7 d. Tarybos reglamento (EB) Nr. 519/94 dėl bendrų importo iš tam tikrų trečiųjų šalių taisyklių ir Reglamentų (EEB) Nr. 1765/82, (EEB) Nr. 1766/82 ir (EEB) Nr. 3420/83 panaikinimo [2] pagrindinę taikymo sritį;
kadangi, siekiant nuoseklumo ir norint pašalinti administracinį painumą, atsiradusį dėl EAPB produktų vienodo traktavimo nebuvimo produktų, kuriems taikomas Reglamentas (EB) Nr. 519/94, atžvilgiu, to reglamento taikymo sritis turėtų būti išplėsta taip, kad apimtų produktus, kuriems taikoma EAPB sutartis, ir iš dalies atitinkamai pakeistas reglamentas,
kadangi bendros importo taisyklės taip pat taikomos EAPB produktams, nepažeidžiant jokių konkretaus su tokiais produktais susijusio susitarimo įgyvendinimo priemonių;
PRIĖMĖ ŠĮ REGLAMENTĄ:
1 straipsnis
Po Reglamento (EB) Nr. 519/94 ketvirtos konstatuojamosios dalies įterpiama ši konstatuojamoji dalis:
"kadangi bendros importo taisyklės taip pat taikomos EAPB produktams, nepažeidžiant jokių konkretaus su tokiais produktais susijusio susitarimo įgyvendinimo priemonių;"
.
2 straipsnis
Reglamento (EB) Nr. 519/94 1 straipsnio 1 dalis pakeičiama taip:
"1. Šis reglamentas taikomas I priede nurodytų trečiųjų šalių kilmės prekių importui, išskyrus tekstilės gaminius, kuriems taikomas Reglamentas (EB) Nr. 517/94."
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1995 m. gruodžio 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. sausio 29 d.